Зыгъэпсэхугъуэ зэманым зыхуагъэхьэзыр
Сабийхэм тэмэму зегъэгъэпсэхунымрэ я узыншагъэр егъэфIэкIуэнымрэ теухуа лэжьыгъэр зэпыуркъым.
Къэбэрдей-Балъкъэрым лэжьыгъэмкIэ, цIыхухэр IэнатIэкIэ къызэгъэпэщынымрэ социальнэ дэIэпыкъуныгъэмкIэ и министерствэм щIышылэ мазэм и 15-м къыщыщIэдзауэ мазаем и 15-м нэсыху адэ-анэхэм, IуэхущIапIэхэм я лъэIу тхылъхэр яIихынущ. Абы IупщIу къыщыгъэлъэгъуауэ щытын хуейщ сабийхэм я зыгъэпсэхугъуэ зэманым къриубыдэу здагъэкIуэну зыхуей зыгъэпсэхупIэхэмрэ зыщIэлъэIу Iуэхутхьэбзэхэр зыхуэдэмрэ.
ЛъэIу тхылъхэр абыхэм щIалъхьэ хъунущ езыхэр щыпсэу къалэхэм, куейхэм цIыхухэм социальнэ дэIэпыкъуныгъэ щрат IуэхущIапIэхэм. Адэ-анэхэм, IуэхущIапIэхэм къабгъэдэкIа зы лъэIуи жэуапыншэу къагъэнэнукъым.
ШЭРЭДЖ Дисэ.
